**Általános indokolás**

Magyarország Kormánya a 40/2020. (III.11.) Korm. rendeletében a veszélyhelyzet kihirdetéséről rendelkezett az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében. A települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 5/2015. (II. 5.) önkormányzati rendelet módosítását a veszélyhelyzetből eredő feladatok, valamint néhány technikai jellegű változtatás teszi indokolttá.

**Részletes indokolás**

1. **§-hoz**

A jelenleg hatályos szabályozás a rendelet hatálybalépésekor bírt jelentőséggel. Az új szabályozás világosan és érthetően mondja ki meghatározott támogatások igénybevételének feltételét.

1. **§-hoz**

A kérelmek elektronikus úton történő benyújtására ad lehetőséget.

1. **§-hoz**

A veszélyhelyzetre tekintettel a Palota szünidei gyermekétkeztetési kedvezményre való jogosultság körét bővíti ez a rendelkezés.

**4. §-hoz**

A korábbi évek tapasztalati alapján a Palota karácsonyi támogatás szabályainak módosítása, egyszerűsítése.

**5. §-hoz**

A Rendelet mellékletét képezik a kérelem benyújtására kötelezően alkalmazandó formanyomtatványok. Minden nyomtatvány adattartalmának felülvizsgálatát elvégeztük.

**6. §-hoz**

A rendelet hatályba léptetéséről és a veszélyhelyzetre tekintettel bevezetett intézkedések hatályon kívül helyezéséről rendelkezik.